**การยื่นแบบ ภ.ง.ด. 91, 90 ปีภาษี 2561**

เอกสารหมายเลข................

**1. กำหนดเวลาการยื่นแบบฯ ปีภาษี 2561**

* ภายในวันที่ 1 มกราคม 2562 –31 มีนาคม 2562

(ปีนี้ขยายเวลาการยื่นแบบฯ ถึง 1 เมษายน 2562 เนื่องจากวันที่ 31 มี.ค. 62 ตรงกับวันอาทิตย์)

**2. ผู้มีหน้าที่ยื่นแบบ ภ.ง.ด. 91 ปีภาษี 2561**  
 ผู้มีเงินได้จากการจ้างแรงงาน ตามมาตรา 40 (1) แห่งประมวลรัษฎากรประเภทเดียว ในปีภาษี

2561 ตามเกณฑ์ ดังต่อไปนี้

1. ผู้ที่เป็นโสด มีเงินได้พึงประเมินเกิน 120,000 บาท

2. ผู้ที่มีคู่สมรส มีเงินได้พึงประเมินไม่ว่าฝ่ายเดียวหรือทั้งสองฝ่ายรวมกันเกิน 220,000 บาท

**3. ผู้มีหน้าที่ยื่นแบบ ภ.ง.ด. 90 ปีภาษี 2561**  
 ผู้มีเงินได้พึงประเมินตามาตรา 40 (1) – (8) แห่งประมวลรัษฎากรหลายประเภทหรือประเภทเดียว (แต่มิใช่เงินได้ตามมาตรา 40 (1) แห่งประมวลรัษฎากร ประเภทเดียว) ในปีภาษี 2561 ตามเกณฑ์ ดังต่อไปนี้

1. ผู้ที่เป็นโสด มีเงินได้พึงประเมินเกิน 60,000 บาท

2. ผู้ที่มีคู่สมรส มีเงินได้พึงประเมินไม่ว่าฝ่ายเดียวหรือทั้งสองฝ่ายรวมกันเกิน 120,000 บาท

3. กองมรดกที่ยังมิได้แบ่ง มีเงินได้พึงประเมินเกิน 60,000 บาท

4. ห้างหุ้นส่วนสามัญที่มิใช่นิติบุคคล มีเงินได้พึงประเมินเกิน 60,000 บาท

5. คณะบุคคลที่มิใช่นิติบุคคล มีเงินได้พึงประเมินเกิน 60,000 บาท

**4. รายการหักค่าใช้จ่าย สำหรับปีภาษี 2561**

4.1 เงินได้พึงประเมินตามมาตรา 40 (1) (2) หักค่าใช้จ่ายได้ร้อยละ 50 ของเงินได้ แต่รวมกันต้องไม่เกิน 100,000 บาท กรณีผู้มีเงินได้และคู่สมรสต่างฝ่ายต่างมีเงินได้และความเป็นสามีภริยาได้มีอยู่ตลอดปีภาษีให้ต่างฝ่ายต่างหักค่าใช้จ่ายได้ตามเกณฑ์ดังกล่าว

4.2 เงินได้พึงประเมินตามมาตรา 40 (3) เฉพาะที่เป็นค่าแห่งกู๊ดวิลล์ ค่าแห่งลิขสิทธิ์หรือสิทธิอย่างอื่น ยอมให้หักค่าใช้จ่ายเป็นการเหมาร้อยละ 50 แต่รวมกันต้องไม่เกิน 100,000 บาท หรือหักค่าใช้จ่ายตามความจำเป็นและสมควร กรณีผู้มีเงินได้และคู่สมรสต่างฝ่ายต่างมีเงินได้ และความเป็นสามีภริยาได้มีอยู่ตลอดปีภาษี ให้ต่างฝ่ายต่างหักค่าใช่จ่ายได้ตามเกณฑ์ดังกล่าว

4.3 เงินได้พึงประเมินตามมาตรา 40 (7) ได้แก่ เงินได้จากการรับเหมาที่ผู้รับเหมาต้องลงทุนด้วยการจัดหาสัมภาระในส่วนสำคัญนอกจากเครื่องมือ การหักค่าใช้จ่าย ผู้มีเงินได้เลือกหักตามวิธีใดวิธีหนึ่งดังนี้

วิธีที่ 1 หักค่าใช้จ่ายจริงตามความจำเป็นและสมควร

วิธีที่ 2 หักค่าใช้จ่ายเป็นการเหมาในอัตราร้อยละ 60

4.4 เงินได้พึงประเมินตามมาตรา 40 (8) ให้หักค่าใช้จ่ายเป็นการเหมาในอัตราร้อยละ 60 หรือหักค่าใช้จ่ายจริงตามความจำเป็นและสมควร

**5. รายการหักลดหย่อนที่เปลี่ยนแปลง สำหรับปีภาษี 2561**

5.1 บุตรที่ 2

บุตรชอบด้วยกฎหมายของผู้มีเงินได้ หรือบุตรชอบด้วยกฎหมายของสามีหรือภริยาของ ผู้มีเงินได้ คนละ 30,000 บาท และสำหรับบุตรชอบด้วยกฎหมายตั้งแต่คนที่ 2 เป็นต้นไปที่เกิดในหรือหลัง ปี พ.ศ. 2561 ให้หักลดหย่อนได้เพิ่มอีกคนละ 30,000 บาท รวมเป็น 60,000 บาทต่อคน โดยในการนับลำดับบุตรให้นับลำดับของบุตรทุกคนไม่มีว่าจะมีชีวิตอยู่หรือไม่ก็ตาม

5.2 ค่าฝากครรภ์และค่าคลอดบุตร

เงินได้เท่าที่ผู้มีเงินได้หรือคู่สมรสได้จ่ายเป็นค่าฝากครรภ์และค่าคลอดบุตรของตน ตามจำนวนที่จ่ายจริง สำหรับการตั้งครรภ์แต่ละคราวแต่ไม่เกิน 60,000 บาท หากการจ่ายค่าฝากครรภ์และค่าคลอดบุตรสำหรับการตั้งครรภ์แต่ละคราวมิได้จ่ายในปีภาษีเดียวกัน ให้ได้รับยกเว้นภาษีตามจำนวน ที่จ่ายจริง ในแต่ละปีภาษี แต่เมื่อรวมกันแล้วต้องไม่เกิน 60,000 บาท ทั้งนี้ สำหรับเงินได้พึงประเมิน ที่ได้รับตั้งแต่วันที่ 1 มกราคม 2561 เป็นต้นไป

5.3 เบี้ยประกันสุขภาพ

เบี้ยประกันสุขภาพที่จ่ายให้แก่บริษัทประกันชีวิตหรือบริษัทประกันวินาศภัยที่ประกอบกิจการในราชอาณาจักรมาหักลดหย่อนได้ตามจำนวนที่จ่ายจริงแต่ไม่เกิน 15,000 บาท และเมื่อรวมกับ ค่าเบี้ยประกันชีวิตสำหรับกรมธรรม์ประกันชีวิตที่มีกำหนดเวลาตั้งแต่ 10 ปีขึ้นไป และเงินฝากที่จ่ายไว้กับธนาคารที่มีกฎหมายจัดตั้งขึ้นโดยเฉพาะ ต้องไม่เกิน 100,000 บาท

5.4 ค่าซื้อสินค้าหรือค่าบริการ

เงินได้เท่าที่จ่ายเป็นค่าซื้อสินค้าหรือค่าบริการให้แก่ผู้ประกอบการหรือผู้ประกอบการ จดทะเบียนภาษีมูลค่าเพิ่มแล้วแต่กรณี สำหรับการซื้อสินค้าหรือบริการในราชอาณาจักร ตั้งแต่วันที่ 15 ธันวาคม 2561 – 16 มกราคม 2562 ตามจำนวนที่จ่ายจริงแต่ไม่เกิน 15,000 บาท หากมิได้จ่าย ในปีภาษีเดียวกัน ให้ได้รับยกเว้นตามจำนวนที่จ่ายในแต่ละปีภาษี แต่เมื่อรวมกันแล้วต้องไม่เกิน 15,000 บาท เป็นเงินได้พึงประเมินที่ได้รับยกเว้นมีต้องรวมคำนวณเพื่อเสียภาษีเงินได้บุคคลธรรมดา ดังนี้

- ยางล้อ รถยนต์หรือรถจักรยานยนต์หรือรถจักรยานที่ได้จ่ายให้แก่ผู้ประกอบการ จดทะเบียนภาษีมูลค่าเพิ่ม และได้รับใบกำกับภาษีตามมาตรา 86/4 แห่งประมวลรัษฎากร

- หนังสือ หนังสือที่อยู่ในรูปของข้อมูลอิเล็กทรอนิกส์ผ่านระบบอินเทอร์เน็ตแต่ไม่รวมถึงหนังสือพิมพ์ นิตยสาร และวารสารที่ได้จ่ายให้แก่ผู้ประกอบการที่เป็นบริษัทหรือห้างหุ้นส่วนนิติบุคคล

- สินค้า OTOP ที่ได้จ่ายแก่ผู้ประกอบการ โดยต้องเป็นสินค้าที่ได้ลงทะเบียนกับกรมการพัฒนาชุมชน

5.5 ค่าท่องเที่ยว “จังหวัดท่องเที่ยวรอง”

เงินได้เท่าที่ผู้มีเงินได้ได้จ่ายเป็นค่าบริการให้แก่ผู้ประกอบธุรกิจนำเที่ยวตามกฎหมายว่าด้วยธุรกิจนำเที่ยวและมัคคุเทศก์ หรือได้จ่ายเป็นค่าที่พักโรงแรม/โฮมสเตย์ไทยในจังหวัดท่องเที่ยวรอง และจ่ายระหว่างวันที่ 1 มกราคม 2561 – 31 ธันวาคม 2561 ตามจำนวนที่จ่ายจริงแต่ไม่เกิน 15,000.- บาท

5.6 ค่าเงินลงหุ้นหรือลงทุนในการจัดตั้งหรือเพิ่มทุนของบริษัทหรือห้างหุ้นส่วนนิติบุคคลในกิจการที่ประกอบอุตสาหกรรมเป้าหมาย ตามจำนวนที่จ่ายจริง แต่รวมกันทั้งหมดแล้วไม่เกิน 100,000 บาท สำหรับปีภาษีนั้น โดยมีเงื่อนไขดังนี้

5.6.1 เป็นเงินที่ได้จ่ายเพื่อลงหุ้นหรือลงทุนในการจัดตั้งหรือเพิ่มทุนของบริษัทหรือห้างหุ้นส่วนนิติบุคคลที่จ่ายไปตั้งแต่วันที่ 1 มกราคม 2561 – 31 ธันวาคม 2562

5.6.2 ผู้มีเงินได้ต้องถือหุ้นในบริษัทหรือห้างหุ้นส่วนนิติบุคคลไม่น้อยกว่า 2 ปีต่อเนื่องกันนับแต่วันที่ได้จ่ายเงินเพื่อลงหุ้นหรือลงทุนในการจัดตั้งหรือเพิ่มทุนของบริษัทหรือห้างหุ้นส่วนนิติบุคคลนั้น เว้นแต่ทุพพลภาพหรือตาย

5.6.3 เป็นการลงหุ้นหรือลงทุนในการจัดตั้งหรือเพิ่มทุนของบริษัทหรือห้างหุ้นส่วน นิติบุคคล ซึ่งมีคุณสมบัติ ดังนี้

- เป็นบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย และจดทะเบียนจัดตั้งขึ้นตั้งแต่วันที่ 1 ตุลาคม 2558 – 31 ธันวาคม 2562

- เป็นกิจการที่ประกอบอุตสาหกรรมเป้าหมาย และมีรายได้จากการขายสินค้าหรือการให้บริการของกิจการที่ประกอบอุตสาหกรรมเป้าหมายหรือรายได้เกี่ยวเนื่องกับการประกอบกิจการอย่างใดอย่างหนึ่งหรือรวมกันไม่น้อยกว่าร้อยละ 80 ของรายได้ทั้งหมดในรอบระยะเวลาบัญชีของบริษัทหรือห้างหุ้นส่วนนิติบุคคลนั้น

- มีทุนที่ชำระแล้วในวันสุดท้ายของรอบระยะเวลาบัญชีไม่เกิน 5 ล้านบาท และ มีรายได้จากการขายสินค้าและการให้บริการไม่เกิน 30 ล้านบาท

5.7 บริจาคให้สถานพยาบาลของทางราชการ

ให้ยกเว้นภาษีเงินได้สำหรับการบริจาคให้แก่สถานพยาบาลของทางราชการ ที่ได้กระทำตั้งแต่วันที่ 1 มกราคม 2561 เป็นต้นไป สำหรับเงินได้พึงประเมินหลังจากหักค่าใช้จ่ายและหักลดหย่อนตามมาตรา 47(1) – (6) เป็นจำนวน 2 เท่าของจำนวนเงินที่บริจาค แต่เมื่อรวมกับเงินได้ที่ได้รับยกเว้นสำหรับการจ่ายเป็นค่าใช้จ่ายเพื่อสนับสนุนการศึกษาสำหรับโครงการที่กระทรวงศึกษาธิการให้ความเห็นชอบแล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนนั้น

**6. อัตราภาษีเงินได้บุคคลธรรมดา ปีภาษี 2561**



**7. การคำนวณภาษี มี 2 วิธี**

คำนวณภาษีจาก 2 วิธี (แล้วให้ชำระภาษีจากยอดที่มากกว่า)

1. ภาษีที่คำนวณจากเงินได้สุทธิ ให้คำนวณตามอัตราภาษีเงินได้บุคคลธรรมดา

2. ภาษีที่คำนวณจากเงินได้พึงประเมิน หากเงินได้พึงประเมินมีจำนวนตั้งแต่ 120,000 บาทขึ้นไป

ไม่รวมเงินได้พึงประเมินตามาตรา 40 (1) คำนวณในอัตราร้อยละ 0.5 หากคำนวณแล้วไม่เกิน 5,000 บาท ให้ชำระภาษีจากวิธีที่ 1

**8. ประโยชน์ที่ได้รับจากการยื่นแบบผ่านอินเทอร์เน็ต**

- ประหยัดพลังงาน เวลา และค่าใช้จ่ายในการเดินทางไปยื่นแบบและชำระภาษีที่สำนักงาน

สรรพากรพื้นที่สาขา

- มีโปรแกรมช่วยตรวจสอบข้อมูลขั้นต้น หากพบข้อมูลที่ผิดพลาดในบางกรณีระบบจะแจ้งรายการเตือนให้ทราบทันที

- ได้รับสิทธิพิเศษให้ขยายเวลายื่นแบบและชำระภาษีออกไปอีก 8 วัน หากวันสุดท้ายตรงกับวันหยุดราชการให้ขยายเวลายื่นแบบ และชำระภาษีไปอีก 1 วัน \*\*\* ปีภาษี 2561 ยื่นแบบได้ถึงวันที่

9 เมษายน 2562 \*\*\* ( เปิดบริการตลอด 24 ชั่วโมง ไม่เว้นวันหยุดราชการ)

**8. ขอคืนเงินภาษีผ่านระบบพร้อมเพย์**

- ขอแนะนำให้สมัครพร้อมเพย์ก่อนการยื่นแบบแสดงรายการ

- กรมสรรพากรจะคืนภาษีผ่านพร้อมเพย์ที่ผูกไว้กับเลขประจำตัวประชาชน

- ได้รับเงินคืนภาษีอย่างถูกต้อง สะดวก และรวดเร็วกว่าการคืนด้วยหนังสือแจ้งคืนภาษีเงินได้บุคคลธรรมดา (ค.21) และส่งทางไปรษณีย์

**9. การคืนเงินภาษีกรณีไม่มีพร้อมเพย์**

กรมสรรพากรจำจัดส่งหนังสือแจ้งคืนภาษีเงินได้บุคคลธรรมดา (ค.21) ให้ทางไปรษณีย์ เมื่อได้รับแล้วให้ดำเนินการ ดังนี้

1. นำหนังสือแจ้งคืนภาษีฯ (ค.21) พร้อมบัตรประชาชนไปติดต่อธนาคารกรุงไทยหรือ ธกส.ภายในวันที่ที่ระบุไว้ในหนังสือ เพื่อนำเงินเข้าบัญชีต่อไป

2. หากไม่มีบัญชีธนาคาร ก็สามารถติดต่อขอรับเงินคืนได้ที่ธนาคารกรุงไทย หรือ ธกส. โดยทำตามที่ทางธนาคารกำหนด

**หากมีข้อสงสัยสอบถามได้ที่ Call center 1161 ตั้งแต่เวลา 8.30- 18.00 น. ในวันทำการ ทั้งนี้ ตั้งแต่วันที่ 1 มีนาคม - 9 เมษายน 2562 กรมสรรพากรขยายเวลาการให้บริการสอบถามปัญหาทางโทรศัพท์ 1161 เป็นเวลา 08.30 - 20.00 น. ในวันทำการ รวมทั้งได้เพิ่มการให้บริการในทุกวันเสาร์ของเดือนมีนาคม 2562 ตั้งแต่เวลา 08.30 – 16.00 น.**